Νομός Κορινθίας

μικρογραφία
Η Περιφερειακή Ενότητα Κορινθίας βρίσκεται στην βορειοανατολική Πελοπόννησο και σε μια πολύ μικρή έκταση της Στερεάς Ελλάδας. Πρωτεύουσά της είναι η Κόρινθος και έχει πληθυσμό 138.144 κατοίκους, κατά την Απογραφή του 2021.

Για πλήρη κατάλογο των πόλεων και οικισμών, δείτε επίσης Διοικητική διαίρεση Νομού Κορινθίας

 Ιστορία 
Μετά την ίδρυση του ελληνικού κράτους η Κορινθία, η Αργολίδα και η Ναυπλία αποτέλεσαν μία διοίκηση με το όνομα Διοίκησις Αργολίδος. Το 1833 με Βασιλικό Διάταγμα (ΒΔ) του Όθωνα της 3/15 Απριλίου οι τρεις περιοχές αποτέλεσαν τις Επαρχίες του Νομού Αργολιδο-Κορινθίας. Η κάθε επαρχία διοικούνταν απο έπαρχο και είχε επαρχιακό συμβούλιο. Το 1836 με νέο ΒΔ οι Νομοί μετονομάστηκαν σε Διοικήσεις και οι επαρχίες σε Υποδιοικήσεις και ιδρύθηκε και μια τέταρτη υποδιοίκηση, της Σικυώνος. Η αλλαγή αυτή ανατράπηκε με νόμο του 1845, με τη Σικυώνα όμως να παραμένει ως τέταρτη επαρχία πλέον. Με νέους νόμους του 1887 και του 1892 οι επαρχίες και οι έπαρχοι καταργήθηκαν, ενώ το 1900 καταργήθηκαν τα επαρχιακά συμβούλια.

Το 1899 η Κορινθία αποχώρησε από την Αργολιδο-Κορινθία και αποτέλεσε ξεχωριστό νομό με μία επαρχία. Η αλλαγή αυτή ανετράπη το 1909, όταν με νέο νόμο ο Νομός Κορινθίας ενσωματώθηκε και πάλι στην Αργολιδο-Κορινθία. Ο σημερινός Νομός Κορινθίας συστάθηκε το 1949.

 Διοικητική διαίρεση 
Σύμφωνα με το Πρόγραμμα «Καλλικράτης», ο νομός Κορινθίας αποτελεί την Περιφερειακή Ενότητα Κορινθίας (με έδρα την Κόρινθο) της Περιφέρειας Πελοποννήσου της Αποκεντρωμένης Διοίκησης Πελοποννήσου, Δυτικής Ελλάδας και Ιονίου. Η Π.Ε. αποτελείται απο 6 Δήμους.
ΔήμοςΈδραΠληθυσμός (2011)ΧάρτηςΚορινθίωνΚόρινθος55.941κέντρο|μικρογραφίαΣικυωνίωνΚιάτο21.187κέντρο|μικρογραφίαΛουτρακίου - Περαχώρας - Αγίων ΘεοδώρωνΛουτράκι22.016κέντρο|μικρογραφίαΒέλου - ΒόχαςΖευγολατιό 17.883κέντρο|μικρογραφίαΝεμέαςΝεμέα5.713κέντρο|μικρογραφίαΞυλοκάστρου - ΕυρωστίνηςΞυλόκαστρο15.570κέντρο|μικρογραφία

 Για πλήρη κατάλογο των πόλεων και οικισμών της περιφερειακής ενότητας, δείτε επίσης Διοικητική διαίρεση Περιφερειακής Ενότητας Κορινθίας. Για τον ίδιο κατάλογο με το σχέδιο "Καποδίστριας", δείτε Διοικητική διαίρεση νομού Κορινθίας.

 Πληθυσμός 

Απο το 1856 μέχρι και το 1951 ο νομός Κορινθίας (επαρχία Κορίνθου του νομού Αργολιδοκορινθίας μέχρι το 1951) είχε θετική πληθυσμιακή αύξηση με μεγάλους ρυθμούς. Το 1951 και το 1961 ο πληθυσμός έμεινε σταθερός ενώ μετά απο το 1961 ο πληθυσμός άρχισε πάλι να αυξάνεται. Το 2011 ο νομός Κορινθίας κατέγραψε τον μεγαλύτερο πληθυσμό του (145.082) και το 1856 τον μικρότερο (35.314). Η μεγαλύτερη αύξηση καταγράφτηκε το 1940 (23.7%) και η μικρότερη το 1971 (0.5%). Η μόνη μείωση καταγράφτηκε το 1961 (0.8%). 

 Οικισμοί 
Μοναδική πόλη και πρωτεύουσα του νομού αποτελεί η Κόρινθος. Σημαντικά αστικά κέντρα είναι το Κιάτο, το Ξυλόκαστρο, το Λουτράκι, οι Άγιοι Θεόδωροι, το Ζευγολατειό και η Νεμέα. 
ΚατάταξηΟικισμόςΠληθυσμός (2011)Δήμος1Κόρινθος30.816Κορινθίων2Λουτράκι12.212Λουτρακίου - Περαχώρας - Αγίων Θεοδώρων3Κιάτο9.907Συκυωνίων4Ξυλόκαστρο5.601Ξυλοκάστρου - Ευρωστίνης5Άγιοι Θεόδωροι4.913Λουτρακίου - Περαχώρας - Αγίων Θεοδώρων6Ζευγολατειό4.269Βέλου - Βόχας8Βραχάτι3.603Βέλου - Βόχας7Νεμέα3.505Νεμέας9Βέλο2.997Βέλου - Βόχας10Λέχαιο2.672Κορινθίων

 Πηγές 

Παραπομπές

 Εξωτερικοί σύνδεσμοι 
 Νομαρχιακή Αυτοδιοίκηση Κορινθίας 
 Οδηγός εμπειριών για την Κορινθία

Κατηγορία:Πελοπόννησος
*